Държавен вестник, бр. 97, 2009 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  97
(g) води, съхранява и публикува, когато е 
необходимо, протоколите на КСДА и КООС 
и на други срещи, свикани съгласно Договора 
за Антарктика и Протокола;
(h) съдейства за наличието на информация 
за системата на Договора за Антарктика; 
(i) изготвя доклади по дейността си и ги 
представя на КСДА;
(j) подпомага КСДА при прегледа на статута 
на предишни препоръки и мерки, приети по 
член ІХ на Договора за Антарктика;
(k) под ръководството на КСДА отговаря за 
поддържането и актуализирането на „Справоч­
ника“ за системата на Договора за Антарктика;
(l) изпълнява такива други функции, свър­
зани с целите на Договора за Антарктика и 
Протокола, каквито могат да бъдат определени 
от КСДА.
Член 3
Изпълнителен секретар
1. Секретариатът се ръководи от изпълни­
телен секретар, който се назначава от КСДА 
измежду кандидати, които са граждани на кон­
султативните страни. Процедурата за избор на 
изпълнителен секретар се определя с решение 
на КСДА.
2. Изпълнителният секретар назначава члено­
ве на персонала, необходими за осъществяване 
функциите на Секретариата, и наема експерти, 
когато е необходимо. Изпълнителният секретар 
и другите членове на персонала служат в съот­
ветствие с процедурите, сроковете и условията, 
посочени в Правилника за персонала, който 
се приема с решение на КСДА.
3. В периода между срещите изпълнителни­
ят секретар провежда консултации по начин, 
който ще бъде указан в Процедурните правила.
Член 4
Бюджет
1. Секретариатът осъществява своята дейност 
по икономичен начин.
2. Бюджетът на Секретариата се одобрява 
от представителите на всички консултативни 
страни, представени в КСДА.
3. Всяка консултативна страна прави вноски 
в бюджета на Секретариата. Половината от 
бюджета се внася поравно от всички консул­
тативни страни. Другата половина от бюджета 
се внася от консултативните страни въз основа 
на обхвата на националните им дейности в 
Антарктика, като се отчитат техните възмож­
ности за плащане.
4. Начинът за изчисляване размера на 
вноските се съдържа в Решение 1 (2003 г.) и 
в Схемата, приложена към него. С решение 
КСДА може да изменя съотношението, в което 
горепосочените два критерия се прилагат, и 
метода за изчисляване размера на вноските.
5. Всяка договаряща страна може по всяко 
време да прави доброволни вноски.
6. Финансовият правилник се приема с 
решение на КСДА.
Член 5
Правомощия, привилегии и имунитети
1. Правомощията на Секретариата като 
орган на КСДА, както и неговите привилегии 
и имунитети и тези на изпълнителния секретар 
и на останалите членове на персонала на тери­
торията на Република Аржентина се уреждат в 
Споразумението за седалището на Секретариата 
на Договора за Антарктика (Споразумение за 
седалището), приет с настоящото и приложен 
към тази мярка, което ще бъде сключено между 
КСДА и Република Аржентина.
2. С настоящото КСДА упълномощава ли­
цето, което изпълнява длъжността председател, 
да подпише споразумението от името на КСДА 
тогава, когато тази мярка влезе в сила.
3. Секретариатът може да упражнява пра­
вомощията си съгласно член 2 на Споразу­
мението за седалището само до степента, до 
която е упълномощен от КСДА. В рамките на 
одобрения от КСДА бюджет и в съответствие 
с всяко друго решение на КСДА с настоящото 
Секретариатът се упълномощава да сключва 
договори, да придобива и да се разпорежда с 
движимо имущество с цел да изпълнява функ­
циите си, предвидени в член 2 на тази мярка.
4. Секретариатът не може да придобива или 
да се разпорежда с недвижимо имущество или 
да завежда съдебни дела без предварителното 
съгласие на КСДА.
Приложение
СПОРАЗУМЕНИЕ 
за седалището на Секретариата на Договора 
за Антарктика
Консултативното съвещание на Договора за 
Антарктика и Република Аржентина,
убедени в необходимостта от укрепване 
системата на Договора за Антарктика;
имайки предвид специалния правен и по­
литически статут на Антарктика и особената 
отговорност на консултативните страни по 
Договора за Антарктика да осигурят всички 
дейности в Антарктика да са в съответствие 
с целите и принципите на Договора за Ан­
тарктика и неговия Протокол за опазване на 
околната среда;
отчитайки Решение 1 (2001) на ХХІV КСДА 
и Мярка 1 (2003) на ХХVІ КСДА за Секре­
тариата на Договора за Антарктика в Буенос 
Айрес, Аржентина;
желаейки да дадат възможност на Секрета­
риата като орган на КСДА пълноценно и ефек­
тивно да изпълнява своите цели и функции; и
желаейки да определят правомощията на 
Секретариата като орган на КСДА, както и 
неговите привилегии и имунитети и тези на 
изпълнителния секретар и на останалите члено­
ве на персонала на територията на Република 
Аржентина;